L'orquestra de cambra de la Unión Musical Porteña oferirà un concert este diumenge
07 de febrer 2018

![](/media/i5uljzar/94-concierto-orquesta-de-camara-c.jpg)  
  

L'orquestra de cambra de la Unión Musical Porteña interpretarà un concert diumenge que ve 11 de febrer a les 19.30 h en el Teatre Begonya del Port de Sagunt. La jove orquestra oferirà un repertori molt variat, que inclou música clàssica, bandes sonores de pel·lícules, musicals i música de videojocs, tot açò a les ordres de la seua directora Laura Amanda Agustí.

El públic escoltarà peces de George Gershwin, Harold Harlem o Niccolò Paganini, entre d’altres. També bandes sonores emblemàtiques com _Rai__ns of Castamere / Song of Ice And fire_ de _Joc de Trons_ i _Vo__is sur ton chemin_, tema principal de la pel·lícula _Els Xics del Cor_. A més, els assistents podran gaudir amb la música de videojocs clàssics com el _Tetr__ix_ i bandes sonores tan conegudes com la de _St__ar Wars_, _Harry Potter_ o _La Bella i La Bèstia_. 

El concert comptarà amb les veus de Daniela Paneva, que interpretarà _Fee__d the birds_, de la pel·lícula Mary Poppins; Carolina Marqués amb _I got rhythm_, del musical _Un americà a París_; Luna Wang amb _Somewher__e over the rainbow_, d’_El màgic d'Oz_, i Nerea Vivas interpretant _¿Qué hay más allá?_, de Vaina. 

L'arranjadora i directora de l'orquestra de cambra, Laura Amanda Agustí, ha adaptat per als membres de l'agrupació totes les cançons. La trobada musical ha sigut organitzada en col·laboració amb la delegació de Cultura de l'Ajuntament de Sagunt.

*   [](http://www.facebook.com/sharer.php?u=https://aytosagunto.es/va/actualitat/l-orquestra-de-cambra-de-la-union-musical-portena-oferira-un-concert-este-diumenge/ "Facebook")
*   [](http://twitter.com/share?url=https://aytosagunto.es/va/actualitat/l-orquestra-de-cambra-de-la-union-musical-portena-oferira-un-concert-este-diumenge/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-orquestra-de-cambra-de-la-union-musical-portena-oferira-un-concert-este-diumenge/ "Linked In")
*   [](mailto:?body=https://aytosagunto.es/va/actualitat/l-orquestra-de-cambra-de-la-union-musical-portena-oferira-un-concert-este-diumenge/)